 CRNA GORA

 OPŠTINA DANILOVGRAD

**Sekretarijat za urbanizam, komunalne,** **stambene**

**poslove, saobraćaj i zaštitu životne sredine**

Broj: 06-up-247/1

 Danilovgrad, 03.08.2017. godine

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 18 Zakona o upravnom postupku („Sl. list CG“, br. 56/14, 20/15 i 40/16) u postupku odlučivanja po zahtjevu **„GREEN LESS“ doo Podgorica**, o potrebi procjene uticaja na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine donosi:

 **R J E Š E NJ E**

**I Utvrđuje se da nije potrebna procjena uticaja na životnu sredinu** projekta “Funkcionisanje pogona za sklapanje namještaja od iverice”, čija se realizacija planira na kat. parceli br. 476 KO Grbe, opština Danilovgrad.

**II** **Nosilac projekta, „GREEN LESS“ doo Podgorica**, može pristupiti izvođenju projekta iz tačke I
 ovog rješenja, u skladu sa važećim tehničkim normativima i standardima propisanim za tu vrstu

 projekta, uz obavezu da pri izgradnji i funkcionisanju projekta primijeni potrebne mjere zaštite i to:

- da se tokom izvođenja i funkcionisanja projekta izbjegnu ili na najmanju mjeru svedu ugrožavanje i oštećenje prirode, shodno članu 16 Zakona o zaštiti prirode („Sl. list CG“, br. 54/16),

- nosilac projekta dužan je sklopiti Ugovor sa nadležnim subjektima o redovnom pražnjenju vodonepropusne septičke jame, o odvozu komunalnog otpada, opasnog otpada i redovnom servisiranju mašina koje se koriste u tehnološkom procesu proizvodnje,

- rezanje iverice vršiti isklučivo unutar postojećeg izgrađenog objekta

- sav nastali opasni otpad potrebno je skaldištiti na za to predviđeno mjesto u specijalizovanim posudama prije njegovog transporta od strane ovašćenog subjekta,

- prašinu nastalu tokom rezanja iverice skladištiti na za to predviđeno mjesto u krugu proizvodnog pogona i predavti je ovlašćenom subjektu za tu vrstu otpada ili preduzeću koje je može iskoristiti kao sirovinu,

- nivo buke u toku rada/funkcionisanja projekta ne smije prelaziti granične vrijednosti nivoa buke u zoni sa kojom se graniči shodno Odluci o utvrđivanju akustičnih zona na teritoriji opštine Danilovgrad,

- nosilac projekta je dužan instalirati sistem protiv-požarne zaštite,

- u slučaju izlivanja ulja i drugih maziva tokom funkcionisanja projekta potrebno je primijeniti hitne mjere za saniranje terena na način da se zauljano zemljište mora sakupiti kao opasni otpad i odložiti u posude namijenjene za tu vrstu otpada. U ovom slučaju pri izlivanju potrebno je koristiti odgovarajući materijal radi absorpcije ulja (po mogućnosti piljevina). Ovaj otpad potrebno je predati ovlašćenom preduzetniku za ovu vrstu otpada,

- gubitak zelene površine i uklapanje u postojeću ambijentalnu cjelinu postići sadnjom autohtone drvenatse vegetacije na predmetnoj lokaciji (hrast, jasen, grab, nar, košćela, kesten, brijest),

- ukoliko dođe do akcidenta, koji može ugroziti životnu sredinu, prilikom izvođenja, funkcionisanja ili prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan ovo rješenje dati na uvid obrađivaču tehničke dokumentacije, kako bi
 se navedene mjere ispoštovale pri izradi tehničke dokumentacije i iste provjerile u postupku

 tehničke kontrole i tehničkog pregleda projekta.

**IV** Nalaže se nosiocu projekta, „**GREEN LESS**“ doo Podgorica, da u slučaju prenamjene projekta
 ili proširenja kapaciteta izvedenog projekta, podnese zahtjev nadležnom organu za odlučivanje
 o potrebi procjene uticaja na životnu sredinu.

 **O b r a z l o ž e nj e**

Nosilac projekta, „**GREEN LESS**“ doo Podgorica, obratio se Sekretarijatu za urbanizam, komunalne, stambene poslove, saobraćaj i zaštitu životne sredine zahtjevom br. 06-up-247 od 21.07.2017. godine, za odlučivanje o potrebi procjene uticaja na životnu sredinu projekta “Funkcionisanje pogona za sklapanje namještaja od iverice”, na kat. parceli br. 476 KO Grbe, opština Danilovgrad.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16) Sekretarijat za urbanizam, komunalne, stambene poslove, saobraćaj i zaštitu životne sredine obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta.

Razmatranjem zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine utvrdio je razloge za donošenje ovog rješenja:

* navedenim projektom planirana je izgradnja poslovnog objekta, namjene sklapanje namještaja od iverice, čija se realizacija planira na kat. parceli br. 476 KO Grbe, opština Danilovgrad,
* shodno Uredbi o objektima za koje se vrši procjena uticaja na životnu sredinu (,,Sl. list RCG’’, br. 20/07, ,,Sl. list CG’’, br. 47/13 i 53/14) objekat se nalazi na listi II projekata za koje se može zahtijevati procjena uticaja na životnu sredinu,
* predmetni objekat je izgrađen kao magacinsko-skladištni prostor, a koristiće se isključivo za dopremanje iverice, rezanje i kantovanje i sklapanje namještaja po mjeri,
* kapacitet proizvodnog procesa koji obuhvata: dopremanje, rezanje, kantovanje i sklapanje namještaja je 1750 m2 iverice na godišnjem nivou,
* uskladištena prašina nastala rezanjem iverice ustupaće se preduzećima koja ovu sekundarnu sirovinu koriste za uzgoj piladi ili proizvodnju peleta, a sve u skaldu sa potpisanim ugovorom,
* u proizvodnom procesu neće biti hemijskih tretmana i tehnoloških otpadnih voda,
* rezanje iverice se vrši u zatvorenom prostoru unutar postojećeg objekta tako da neće doći do emitovaja prašine izvan postojećeg objekta,
* predmetni pogon će raditi na električnu energiju,
* sanitarne i fekalne vode ispuštaće se u vodonepropusnu septičku jamu koja će se po potrebi prazniti od strane ovlašćenog subjekta,
* tehnoloških otpadnih voda nema,
* komunalni otpad koji nastaje u toku funkcionisanja objekta biće zbrinut od strane DOO “Komunalno“ Danilovgrad, na način propisan Zakonom o upravljanju otpadom (“Sl.list Crne Gore” broj 64/11 i 39/16) u skladu sa prethodno potpisanim Ugovorom,
* projekat neće imati uticaja na podzemne i površinske vode ukoliko se bude funkcionisao u skladu sa smjernicama datim u početnoj dokumentaciji,
* uzimajući u obzir raspoloživu dokumentaciju i podatke o karakteristikama planiranog projekta i predmetne lokacije, važeće tehničke normative i standarde propisane za korišćenje i održavanje ove vrste objekata, kao i odgovarajuće mjere zaštite utvrđene u tački II dispozitiva ovog rješenja, ne očekuje se značajni negativni uticaj na segmente životne sredine u toku funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalne, stambene poslove, saobraćaj i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16) i člana 18 Zakona o upravnom postupku („Sl. list CG“, br. 56/14, 20/15 i 40/16) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku funkcionisanja projekta i nalaže se nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale pri izradi tehničke dokumentacije i provjerile u postupku tehničke kontrole i tehničkog pregleda projekta.

Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

**DOSTAVLJENO: Obradio:** **S E K R E T A R**,

- Nosiocu projekta Vuk Iković Arh. Vasilije R. Otašević,dipl.ing.

- Glavnom administratoru

- Agenciji za zaštitu životne sredine,

- Ekološkoj inspekciji

- U javnu knjigu o sprovedenim postupcima

 procjene uticaja na životnu sredinu

- a/a